section_heading: Prva generacija
paragraph_text: mini|desno|Lancia Delta (prva generacija) Prva Delta je bio model s 5 vrata koji je dizajnirao Giorgetto Giugiaro i koji je prvi puta predstavljan 1979. na izložbi automobila u Frankfurtu. Neko vrijeme automobil je prodavan u Švedskoj kao model Saab 600. Zbog svog modernog dizajna proglašen je Europskim automobilom godine za 1980. Inačica automobila pod oznakom Delta HF Integrale bio je moćan benzinac s turbopunjačem i pogonom na sva četiri kotača. Posebno podešena inačice modela dominirala je svjetskim prvenstovom u reliju s ukupno 46 pobjeda na utrkama i 6 uzastopnih naslova konstruktorskog prvaka od 1987. do 1992. Vozeći ovaj model svjetski prvaci u reliju su postali Juha Kankkunen (1987 i 1991) i Miki Biasion (1988 i 1989).